**Poem pe pielea ta**

*Erika*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-am aruncat hainele ca să-ți îmbrac poezia

De la capătul gândului

Cojoace de versuri uimite

Tăceri, pe piele-mi răstignite

Mormânt de iluzii pe drum

Şi pe vânt

Lumina în bulgări să sfarme cuvânt

Distanțe nocturne de visuri pătate

Culori inutile

Iubiri demodate

Te uiți peste lume şi vezi necuprins

Uimite priviri din ochiul meu stins

Apoi

Dintre toate rămâne un gol

Pe pielea-mi sărată cu gust de amor

Uitate aşternuturi de versuri pustii

Pe suflet mi-e umbră, şi urlet, şi gri

Lumina dispare şi focul la fel

Amurgul cu stele din petec de cer

Îmi scrie un vers pe sânul meu stâng

Tu scrii poezii, eu stau şi mai plâng

Recită-mi o strofă din gură de rai

Apoi, scrijeleşte-mi un pic de "mai stai"

Să pot să adorm un somn de cristal

Hai, scrie-mi poeme pe piele, cu jar!